เพิ่งเริ่มรับประทานยาคุมกำเนิดแผงแรก เมอซิลอน28 กล้องสีชมพูค่ะ ทานมาได้ 5 วันในเวลาก่อนนอน ตื่นเช้ามีอาการคลื่นไส้อยู่ตลอด ทั้ง 5 วัน จำเป็นต้องกินยาคุม ทำอย่างไรได้บ้างคะ หากต้องเปลี่ยนเวลาทานต้องเปลี่ยนอย่างไรคะ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ผลข้างเคียงจากยาเช่นคลื่นไส้ อาเจียนอาจพบได้บ้าง แต่ส่วนใหญ่ไม่ค่อยรุนแรง และค่อยๆดีขึ้นได้เอง ผลข้างเคียงอื่นๆที่อาจเจอได้เช่น เลือดออกผิดปกติทางช่องคลอด เกิดอาการปวดหัว ปวดหน้าอก อารมณ์แปรปรวน ความดันโลหิตเพิ่มสูง เป็นต้นโดยถ้ามีอาการคลื่นไส้มาก อาจลองเปลี่ยนมารับประทานยาในช่วงเวลาเดียวกับมื้ออาหาร กินอาหารอ่อนๆที่รสและกลิ่นไม่จัด สังเกตอาการ ถ้าอาการไม่ดีขึ้น คลื่นไส้มากๆอยู่ตลอด จนกินไม่ได้ตามปกติเลย ควรไปพบแพทย์เพื่อตรวจหาสาเหตุอื่นๆของอาการคลื่นไส้มากผิดปกติร่วมด้วยต่อไป